turjo4nis/wikipedia-bn-dump-20250701 huggingface dataset:
পুনিতা অরোরা

পুনিতা অরোরা হলেন প্রথম ভারতীয় নারী যিনি ভারতীয় সশস্ত্র বাহিনীর দ্বিতীয় সর্বোচ্চ পদ তথা লেফটেন্যান্ট জেনারেল পদ ও এবং ভারতীয় নৌবাহিনীর প্রথম নারী ভাইস অ্যাডমিরাল পদ অর্জন করেছিলেন।

প্ররাম্ভিক জীবন 
তিনি লাহোর থেকে আগত একটি পাঞ্জাবি পরিবারে জন্মগ্রহণ করেন। যখন তার বয়স মাত্র ১ বছর ছিল, তখন তার পরিবার ভারত বিভাজনের সময়ে  ভারতে চলে আসে এবং উত্তর প্রদেশের সাহারানপুরে বসতি স্থাপন করে।

শিক্ষাজীবন 
তিনি ৮ম শ্রেণী পর্যন্ত সাহারানপুরের সোফিয়া স্কুলে পড়াশোনা করেন। এরপর তিনি গুরু নানক গার্লস ইন্টার কলেজে পড়তে চলে যান। ১১তম শ্রেণিতে, ছেলেদের জন্য সরকারী বিদ্যালয়ে ভর্তি হওয়ার সময়, তিনি বিজ্ঞানকে নিজের পছন্দের বিষয় হিসেবে গ্রহণ করেন। ১৯৬৩ সালে তিনি আর্মড ফোর্সেস মেডিক্যাল কলেজ, পুণেতে যোগদান করেন, যা ছিল এএফএমসি-এর দ্বিতীয় ব্যাচ এবং তিনি সেই ব্যাচে শীর্ষস্থান লাভ করেন।  তিনি তার পোষ্ট গ্র্যাজুয়েশন করেন স্ত্রীরোগ এবং ধাত্রীবিদ্যার উপর, এএফএমসি থেকে এবং পুণে বিশ্ববিদ্যালয়ের প্রথম স্থানের অধিকারী হিসাবে তিনি গোল্ড মেডেল প্রাপ্ত হন।

পরিবারের সদস্য 
পুনিতা অরোরার পরিবারের সদস্যরা সকলেই ডাক্তার। তার স্বামী পি এন অরোরা ভারতীয় সেনাবাহিনীতে কর্মরত ছিলেন চর্ম-বিশেষজ্ঞ হিসাবে। ব্রিগেডিয়ার হিসাবে তিনি অবসর গ্রহণ করেন। তার ছেলে স্কোয়াড্রন লিডার সন্দীপ অরোরা ভারতীয় বিমানবাহিনীতে কর্মরত রয়েছেন। তিনি চর্ম-বিশেষজ্ঞ হিসাবে নতুন দিল্লির এয়ার ফোর্স বেস হাসপাতালে কর্মরত আছেন। অরোরার মেয়ে সাবিনাও একজন ডাক্তার। তিনি পোস্ট গ্র্যাজুয়েশন করার উদ্দেশ্যে পড়াশুনা শুরু করার আগে পর্যন্ত প্রায় সাড়ে ছয় বছর ভারতীয় সেনাবাহিনীতে কর্মরত ছিলেন।

পেশা 
জানুয়ারি ১৯৬৮ সালে পুনিতা কাজের জন্য অনুমোদিত হন।  ভারতীয় নৌবাহিনীর ভাইস এডমিরাল হওয়ার আগে তিনি এএফএমসি এর কমান্ডেন্ট ছিলেন। ২০০৪ সালে তিনি আর্মড ফোর্সেস মেডিক্যাল কলেজের কমান্ড্যান্টের দায়িত্ব গ্রহণের মাধ্যমে, মেডিক্যাল কলেজের প্রথম মহিলা কমান্ড্যান্ট অফিসার হন।  এর পূর্বে তিনি সেনা সদর দফতরে সশস্ত্র বাহিনী মেডিকেল সার্ভিসেসের অতিরিক্ত মহাপরিচালক (মেডিক্যাল রিসার্চ) হিসাবে সশস্ত্র বাহিনীর মেডিকেল রিসার্চ বিভাগের দ্বায়িত্ব পালন করেছেন।  তিনি সেনাবাহিনী থেকে নৌবাহিনীতে চলে যান,  এএফএমএসের একটি সাধারণ পুল রয়েছে যার মাধ্যমে কর্মকর্তারা প্রয়োজনীয়তার ভিত্তিতে এক পরিষেবা থেকে অন্যটিতে স্থানান্তরিত হন।

পুরস্কার ও পদক 
ভারতীয় সশস্ত্র বাহিনীর ৩৬ বছরের চাকরি জীবনে তিনি ১৫টি পদক পেয়েছেন। 

 দক্ষতার সঙ্গে ও সময়মত কালুচক গণহত্যার শিকার মানুষদের সহায়তা প্রদানের জন্য বিশিষ্ট সেবা পদক । 
 গাইনি-এন্ডোস্কোপি ও অনকোলজি সুবিধা প্রদান শুরু করার জন্য এবং সামরিক হাসপাতালে অপ্রজননক্ষম ও শিশুহীন দম্পতির জন্য ইনভিট্রো-ফার্টিলাইজেশন এবং প্রজননের জন্য সহযোগী সেবা প্রদান শুরুর জন্য সেনা পদক লাভ করেন। 
২০১৮ সালে ভারতীয় রাষ্ট্রপতি রামনাথ কোবিন্দ কর্তৃক ১১২ জন মহিলাকে পুরস্কার দিয়ে সম্মানিত করা হয়, যাঁরা ছিলেন নিজ নিজ কর্মক্ষেত্রে অগ্রজ। ভারতীয় সেনাবাহিনীর "প্রথম মহিলা" লেফটেনন্ট জেনারেল হিসাবে অরোরাকেও পুরস্কার প্রদান করা হয়।

তথ্যসূত্র 

১৯৪৬-এ জন্ম
জীবিত ব্যক্তি
অপর্যালোচিত অনুবাদসহ পাতা
পরম বিশিষ্ট সেবা পদক প্রাপক
সেনা পদক প্রাপক
ফাইনালি ভালোবাসা

ফাইনালি ভালোবাসা হলো অঞ্জন দত্ত পরিচালিত ২০১৯ সালের একটি ভারতীয় বাংলা চলচ্চিত্র।  এতে ৩টি গল্প রয়েছে, যেগুলি জীবনের বিভিন্ন মাত্রার কথা বলে।  ২০১৯ সালের জানুয়ারিতে এই চলচ্চিত্রটির ট্রেলার মুক্তি পায়। চলচ্চিত্রটি ৮ ফেব্রুয়ারি ২০১৯-এ মুক্তি পায়।

শ্রেষ্ঠাংশে 
 অর্জুন চক্রবর্তী
 রাইমা সেন 
 অনির্বাণ ভট্টাচার্য 
 অরিন্দম শীল 
 সৌরসেনী মৈত্র

তথ্যসূত্র

বহিঃসংযোগ 
 

বাংলা ভাষার চলচ্চিত্র
২০১৯-এর চলচ্চিত্র
বাংলা ভাষার ভারতীয় চলচ্চিত্র
২০১০-এর দশকের বাংলা ভাষার চলচ্চিত্র
ভারতীয় নাট্য চলচ্চিত্র
এনা সাহা

এনা সাহা (জন্ম: ২৮ মে ১৯৯২) একজন ভারতীয় বাংলা চলচ্চিত্র ও টেলিভিশন অভিনেত্রী। তিনি প্রধানত বাংলা ও মালয়ালম চলচ্চিত্র এবং টেলিভিশন অনুষ্ঠানগুলিতে অভিনয় করেন। তিনি চিনা বাদাম, এসওএস কলকাতা, ভূত চতুর্দশী, বন্য প্রেমের গল্প চলচ্চিত্রে অভিনয়ের জন্য পরিচিত । তিনি ইউ টু ব্রুটাস নামে একটি হিন্দি চলচ্চিত্র, চৌরাঙ্গা নামে একটি মালয়ালম ও লঙ্কা নামে একটি তেলুগু চলচ্চিত্রও করেছেন।

কর্মজীবন 
এনা সাহা রাত ভোর বৃষ্টি, বউ কথা কও, বাঁধন, সংসার সুখের হয় রমনীর গুণে, মহাপ্রভু শ্রীচৈতন্যসহ বেশ কয়েকটি বাংলা টিভি ধারাবাহিকে অভিনয় করেছেন।

তিনি বেশ কয়েকটি বাণিজ্যিক ও আর্ট-হাউজ বাংলা চলচ্চিত্র এবং মালয়ালম চলচ্চিত্রে হাজির হন। তার প্রথম ছবি হল সোমনাথ গুপ্ত পরিচালিত বাংলা চলচ্চিত্র আমি আদু । ওয়ান থার্টি এম ছবিতে তিনি নিশির ভূমিকা পালন করেন। এই চলচ্চিত্রটি বেশ কয়েকটি চলচ্চিত্র উত্সবে সমালোচকদের দ্বারা প্রশংসা পেয়েছিল।  ২০১৩ সালে, তিনি মালয়ালম চলচ্চিত্র নিলাকশাম পাচাকাদাল চুভানা ভূমিতে হাজির হন, যেখানে তিনি গৌরী চরিত্রে অভিনয় করেছিলেন।

তিনি এখন 'জারেক এন্টারটেইনমেন্টস'-এর ব্যানারে তার মা বনানী সাহার সাথে একজন প্রযোজক।

চলচ্চিত্রের তালিকা

অভিনেতা হিসেবে

প্রযোজক হিসেবে

টিভি ও ওয়েব ধারাবাহিক

তথ্যসূত্র

বহিঃসংযোগ 
 
 
 

১৯৯২-এ জন্ম
জীবিত ব্যক্তি
কলকাতার অভিনেত্রী
বাঙালি অভিনেত্রী
বাঙালি টেলিভিশন অভিনেত্রী
বাংলা চলচ্চিত্র অভিনেত্রী
তেলুগু চলচ্চিত্র অভিনেত্রী
হিন্দি চলচ্চিত্র অভিনেত্রী
মালয়ালম চলচ্চিত্র অভিনেত্রী
বিগ বস বাংলার প্রতিযোগী
২১শ শতাব্দীর ভারতীয় অভিনেত্রী
ওম সাহানি

ওম সাহানি একজন ভারতীয় চলচ্চিত্র ও টেলিভিশন অভিনেতা। তিনি প্রধানত বাংলা ভাষারভারতীয় এবং বাংলাদেশী চলচ্চিত্র ও টেলিভিশন অনুষ্ঠানে কাজ করেন। ২০১৩ সালে সমরেশ মজুমদারের গোয়েন্দা উপন্যাস অবলম্বনে অর্জুন - কালিম্পং এ সীতাহরণ ছবি দিয়ে তার সিনেমায় অভিষেক হয়। তিনি অর্জুন এবং অ্যাকশান নামক দুটি ছবিতে অভিনয় করে টালিগঞ্জে জনপ্রিয় তা পান। বাংলাদেশ-ভারত যৌথ প্রযোজনার কিছু সিনেমাতেও কাজ করেছেন।

প্রাথমিক জীবন 
ওম সাহানি ১৫ ডিসেম্বর বিহারে জন্মগ্রহণ করেন। বাবার চাকরি সূত্রে কলকাতায় বড় হন। তিনি প্রাথমিক শিক্ষা পানিহাটির সেন্ট জেভিয়ার্স স্কুল গ্রহণ করেন। ইন্দিরা গান্ধী ন্যাশনাল ওপেন ইউনিভার্সিটি থেকে গ্রাজুয়েশন শেষ করেছেন।

ব্যক্তিগত জীবন 
২০২১ সালের ৩ ফেব্রুয়ারি অভিনেত্রী মিমি দত্তকে বিয়ে করেন।

কর্মজীবন 
ওম মডেলিং এবং টেলিভিশন উপস্থিতি মাধ্যমে কর্মজীবনে প্রবেশ করেন। ১৭ বছর বয়সে টেলিভিশন অডিশনে অংশ নেন। প্রথম কাজ শুরু করেন ছবিতে ব্যাকগ্রাউন্ড ডান্সার হিসেবে। এরপর ছবিতে জুনিয়র আর্টিস্ট, সিরিয়ালের জুনিয়র আর্টিস্ট হিসেবেও কাজ করেন। ‘বনি আই লাভ ইউ’ জিৎ-এর ‘প্রিয়তমা’ (২০০৬) সহ বেশ কিছু ছবিতে ব্যাক গ্রাউন্ড ডান্সার হিসেবে কাজ করেন। এরপর তিনি সরকার প্রোডাকশনের একটা ধারাবাহিকে কাজ করেন। টেলিভিশন সিরিজ আলোর বাসাতে অভিনয় করে জনপ্রিয়তা অর্জন করেন। সে কাজটাতে ভাল করার পরই তার ডাক পড়ে ডিটেকটিভ টাইপের ‘অর্জুন’ ছবিতে। তিনি অর্জুন - কালিম্পং এ সীতাহরণ <ref>{{ওয়েব উদ্ধৃতি|ইউআরএল=http://timesofindia.indiatimes.com/entertainment/regional/bengali/news-interviews/Samareshda-liked-the-promos-of-Arjun-Om/articleshow/19930110.cms?referral=PM|শিরোনাম=Samareshda liked the promos of Arjun Om}} Times of India Retrieved 2016-7-29</ref> এ এক তরুণ গোয়েন্দা অর্জুন চরিত্রে অভিনয়ের মাধ্যমে চলচ্চিত্র জগতে অভিষেক করেন। ২০১৩ সালে সায়ন্তন মুখার্জি পরিচালিত অ্যাকশন -চলচ্চিত্রে অভিনয় করেন । এই ছবির চিকেন তান্দুরি গানটি খুব হিট হয়। এতে তার নাচ সবার নজর কারে। তারপর যৌথ প্রযোজনায় অগ্নি ২ (২০১৫), অঙ্গার (২০১৬), হিরো ৪২০ (২০১৬), এবং প্রেম কি বুঝিনি (২০১৬)  নামে চারটি ছবিতে অভিনয় করে আলাদা দর্শক তৈরি করেছেন। সৈকত নাসির পরিচালিত পাষাণ (২০১৮) ছবিতে অভিনয়ের মাধ্যমে যৌথ প্রযোজনা ব্যতীত ঢাকাই চলচ্চিত্রে অভিষেক করেন। ২০১৮ সালে মুক্তি পায় ‘তুই শুধু আমার’ চলচ্চিত্রটি।

 চলচ্চিত্র তালিকা 

 চলচ্চিত্র 

 ওয়েব ধারাবাহিক 
 নিশাচর- ডিজিপ্লেক্স ওটিটি প্লাটফর্মের ওয়েব ধারাবাহিক।

 টেলিভিশন 
 ফাটা ফাটি ফিল্মি ফাইট (ইটিভি বাংলা এর রিয়ালিটি অনুষ্ঠান)
 হিরো (২০০৯) জি বাংলা
 আলোর বাসা (২০১১), রুপসী বাংলা 
 সনি আটের সি আই ডি কলকাতা ব্যুরো তে "অর্জুন-কালিম্পংয়ে সীতাহরণ " ছবির প্রচারে অর্জুন রুপে''।
 জি বাংলায় 'লকডাউন ডায়েরি: গল্প হলেও সত্যি' সিরিজের 'বর আসবে এখনি' গল্পতে অভিনয় করেন। 
 জি বাংলায় প্রচারিত ডান্স বাংলা ডান্স মরসুম ১১ (মে ২০২১ - বর্তমান) এ গুরু হিসাবে 
 লাভ বিয়ে আজকাল

মিউজিক ভিডিও 
২০১৭ সালে ওম বাংলাদেশের কণ্ঠশিল্পী বুশরা শাহরিয়ারের গানের মডেল হয়েছিলেন । এতে বুশরা শাহরিয়ার ও মডেল ছিলেন। পশ্চিমবঙ্গের মান্দারমনি সি বিচে গানের শুটিং হয়েছিল। গানের নাম ছিল ‘তোমার আমার গল্প’। এতে শানের সঙ্গে দ্বৈতভাবে গানটিতে কণ্ঠ দিয়েছিলেন বুশরা।

আরও দেখুন 

 এসকে মুভিজ
 জাজ মাল্টিমিডিয়া

তথ্যসূত্র

বহিঃসংযোগ 

 
 

জীবিত ব্যক্তি
পশ্চিমবঙ্গের অভিনেতা
ভারতীয় চলচ্চিত্র অভিনেতা
বাংলা চলচ্চিত্র অভিনেতা
বাঙালি টেলিভিশন অভিনেতা
২১শ শতাব্দীর ভারতীয় অভিনয়শিল্পী
সরগুজিয়া ভাষা

সরগুজিয়া একটি ইন্দো-আর্য ভাষা যা পূর্ব হিন্দী ভাষাগোষ্ঠীর অন্তর্গত৷ এটি ভারতের ছত্তীসগঢ় রাজ্যের মূলত উত্তরভাগে ব্যবহৃত একটি ভাষা যার সাথে ছত্তীসগঢ়ী ভাষার অনেকটাই মিল রয়েছে৷

ভাষাভাষী
সরগুজিয়া ভাষা প্রাথমিক ভাবে পূর্বতন সরগুজা জেলা তথা বর্তমান সরগুজা জেলা, সুরজপুর জেলা, বলরামপুরর কথ্য ভাষা৷ এছাড়াও পার্শ্ববর্তী করিয়া জেলার অধিকাংশ লোকের মাতৃভাষা সরগুজিয়া ভাষা এবং জশপুর ও গৌরেলা পেণ্ড্রা মারবাহী জেলাতে কিছুসংখ্যক মানুষের মাতৃৃভাষা এটি৷

সরগুজিয়া ভাষাভাষীর লোকদের অধিকাংশ সময়ই রাজ্যের সংখ্যাগরিষ্ঠদের ভাষা ছত্তীসগঢ়ীর সাথে এক করা হয়ে থাকে৷ তাছাড়াও যেমন বিভিন্ন অঞ্চলের স্থানীয় ভাষাগুলিকে হিন্দি ভাষাগোষ্ঠীর অন্তর্ভুক্ত করা হয় তেমনই এই সরগুজিয়া ভাষাও তার ব্যাতিক্রম নয়৷ রাজনৈতিক ও কুটনৈতিক কারণে রাষ্ট্রীয় কাজে সরগুজিয়া ভাষাকে হিন্দি ভাষার উপভাষা বা একরকম প্রমিত হিন্দি হিসাবেই তুলে ধরা হয়৷

শ্রেণিবিন্যাস
এই ভাষাটিকে কিছুদিন আগে অবধি ছত্তীসগঢ়ী ভাষার উপভাষা হিসাবে গণ্য করা হতো৷ প্রখ্যাত ভাষাবিদ জর্জ আব্রাহাম গ্রিয়রসন-এর মতামতই ছিলো একই রকম৷ আবার ভারত সরকারের ভাষাভিত্তিক জনগণনাতে এই ভাষাটিকে হিন্দি ভাষাগোষ্ঠীর অন্তর্গত ছত্তীসগঢ়ী ভাষার একটি উপভাষা হিসাবে গণ্য করা হয়৷ গবেষণাকৃৃত তথ্য অনুযায়ী ও এথনোলগের প্রকল্প অনুযায়ী সরগুজা ভাষার সাথে ছত্তীসগঢ়ী ভাষার ৭১-৭৬% ধ্বনিগত ও ভাষাগত মিল পাওয়া যায়৷ অতিসাম্প্রতিক কালে বিভিন্ন ভাষাগত ব্লগ ও অন্যান্য আন্তর্জাতিক ক্ষেত্রদ্বারা সরগুজা উপভাষাটিকে সরগুজা ভাষা হিসাবে গণ্য করা হয়, যদিও ভারত সরকার হিন্দির একক সংখ্যাগরিষ্ঠতা কায়েমের লক্ষে ভাষাটিকে হিন্দির উপভাষা হিসাবে দর্শায়৷

অঞ্চল
সরগুজিয়া ভাষা প্রাথমিকভাবে উত্তর ছত্তীসগঢ়েই সীমাবদ্ধ৷ তাছাড়া এই ভাষার একটি বড় অংশ ২০১১ জনগণনাতে মুল হিন্দির অন্তর্ভুক্ত৷ 
২০১১ অনুযায়ী জেলাভিত্তিক সরগুজিয়া ভাষাভাষী সংখ্যা নিম্নরূপ -
ছত্তীসগঢ় - ১৭৩৭৭০৬
১) সুরজাপুর জেলা - ৬৪১১৪৮(৮১.২৮%)
২) সরগুজা জেলা - ৫৪৬৪১৬(৬৫.০০%)
৩) করিয়া জেলা - ৩০৮৭২১(৪৬.৮৫%)
৪) বলরামপুর জেলা - ২৪০৪৮৫(৩২.৯২%)

তথ্যসূত্র 

ভারতের ভাষা
ছত্তীসগঢ়ের সংস্কৃতি
পূর্ব ইন্দো-আর্য ভাষা
ইন্দো-আর্য ভাষাসমূহ
ক্যান্টনমেন্ট পাবলিক স্কুল ও কলেজ লালমনিরহাট

ক্যান্টনমেন্ট পাবলিক স্কুল ও কলেজ লালমনিরহাট মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে  বাংলাদেশ সেনাবাহিনীর লালমনিরহাট সেনানিবাস দ্বারা পরিচালিত একটি বেসরকারি শিক্ষাপ্রতিষ্ঠান।

ইতিহাস 
২০১৪ সালের ২৪ ডিসেম্বর এই প্রতিষ্ঠানটি স্থাপিত হয়।

অবস্থান 
এটি লালমনিরহাট জেলার মহেন্দ্রনগর ইউনিয়নের হাড়িভাঙ্গা  লালমনিরহাট সেনানিবাসের প্রধান ফটক সংলগ্ন।

ভর্তি 
স্কুল শাখায় নার্সারী হতে নবম শ্রেণি পর্যন্ত শিক্ষার্থী ভর্তি করা হয়। 

কলেজ শাখায় বিজ্ঞান, মানবিক ও ব্যবসায় শিক্ষা বিভাগে শিক্ষার্থী ভর্তি করা হয়।

লাইব্রেরি 
এই প্রতিষ্ঠানের লাইব্রেরিতে প্রায় ২৫০০ বই রয়েছে। এর মধ্যে রয়েছে নার্সারী থেকে দ্বাদশ শ্রেণি পর্যন্ত সকল শ্রেণির পাঠ্যবই, অভিধান, সাধারণ জ্ঞান, ম্যাগাজিন ও উপন্যাস প্রভৃতি।

তথ্যসূত্র 

লালমনিরহাট জেলার শিক্ষাপ্রতিষ্ঠান
২০১৪-এ বাংলাদেশে প্রতিষ্ঠিত
বাংলাদেশ সেনাবাহিনীর শিক্ষাপ্রতিষ্ঠান
বাংলাদেশী মার্শাল আর্ট

বাংলাদেশ অনেক ধরনের মার্শাল আর্টের জন্মভূমি। অত্যন্ত প্রাচীন বলিখেলা ও লাঠিখেলা বাংলাদেশের দুটি খুবই জনপ্রিয় ও ঐতিহাসিক মার্শাল আর্ট। ব্যুত্থান বাংলাদেশে দিনদিন জনপ্রিয় হচ্ছে। বাকি মার্শাল আর্টসমূহ হল শংকর বা হাইব্রিড।

ইতিহাস 
জমিদারদের জন্য গ্রামবাসীদের সুরক্ষার প্রয়োজনীয়তার কারণে বাংলাদেশী মার্শাল আর্টগুলির উৎপত্তি ঘটেছে। ব্রিটিশ শাসনামলের শুরুর দিকে কৃষকদের নিকট হতে খাজনা আদায়ের জন্য লাঠিয়াল বাহিনী পাঠানো হত। জমিদারদের লাঠিয়াল বাহিনীর বিরুদ্ধে কৃষক ও যুবকরা মিলে আলাদা লাঠিয়াল বাহিনী তৈরি করত। তখন নতুন জেগে ওঠা চর, জমি দখল অথবা অন্যকোন ব্যাপার, যেখানে কারও অধিকার প্রতিষ্ঠা বা অধিকার হরণ বিষয়টি জড়িত হয়ে পড়ত, সেখানে লাঠিয়াল বাহিনী নিয়ে যুদ্ধ হত।

লাঠিখেলা 

লাঠি খেলা একটি ঐতিহ্যগত মার্শাল আর্ট যেটি বাংলাদেশ ও ভারতের পশ্চিমবঙ্গ রাজ্যের কিছু জায়গায় চর্চা করা হয়।  'লাঠি খেলা' অনুশীলনকারীকে 'লাঠিয়াল' বলা হয়। এছাড়াও, লাঠি চালনায় দক্ষ কিংবা লাঠি দ্বারা মারামারি করতে পটু কিংবা লাঠি চালনা দ্বারা যারা জীবিকা অর্জন করে, তিনি/তাঁরা লেঠেল বা লাঠিয়াল নামে পরিচিতি পান। ঈদ ও মহররমসহ বাঙালিদের বিভিন্ন ধর্মানুষ্ঠানের সময় "লাঠি খেলা" এর প্রদর্শনী দেখা যায়।

বলিখেলা

ব্যুত্থান 

ব্যুত্থান একটি বাংলাদেশী মার্শাল আর্ট। এটি প্রাচীন দক্ষিণ এশিয়ার আত্মরক্ষামূলক যুদ্ধকলার ঐতিহ্যের ধারায় গঠিত নিরাপদ ক্রীড়া, বিজ্ঞানভিত্তিক এক বাস্তবধর্মী আত্মরক্ষা ও আত্মউন্নয়নের পদ্ধতি। ব্যুত্থান বাংলাদেশ যুব ও ক্রীড়া মন্ত্রনালয়ের অধীনস্থ জাতীয় ক্রীড়া পরিষদ অনুমদিত একটি নিরাপদ ক্রীড়া। সুপারহিউম্যান ম্যাক ইউরী, একজন আন্তর্জাতিকভাবে স্বীকৃত মার্শাল আর্ট গ্র্যান্ড মাস্টার ও ‘ব্যুত্থানের’ স্থপতি। ইন্টারন্যাশনাল ব্যুত্থান ফেডারেশন এই খেলাটি পৃথিবী ব্যাপি প্রসারের দায়িত্ব পালন করছে।

অাধুনিক

তথ্যসূত্র

বাংলাদেশে ক্রীড়া
দক্ষিণ এশীয় মার্শাল আর্ট
বাংলাদেশী মার্শাল আর্ট
মোঁসোরো

মোঁসোরো ( ; ) পশ্চিম ফ্রান্সের একটি বন্দর শহর। শহরটি ফ্রান্সের পেই-দ্য-লা-লোয়ার (Pays de la Loire) প্রশাসনিক অঞ্চলের মেইন-এ-লোয়ার (Maine-et-Loire) দেপার্তমঁ।
মোঁসোরো ২৫০ কিলোমিটার দক্ষিণ-পশ্চিম প্যারিস এবং আটলান্টিক মহাসাগরের ১০০ কিলোমিটার পূর্বে অবস্থিত।

জনসংখ্যার উপাত্ত 
<center>মোঁসোরোউতে জনসংখ্যা বৃদ্ধির হার</small>

</center>

জলবায়ু

তথ্যসূত্র 
 আইএনএসইই

বহিঃসংযোগ 
 পর্যটন অফিস ওয়েবসাইট

মেইন-এ-লোয়ার কমুনস
ফ্রান্সের শহর
মোঁসোরো
বনানী ডিওএইচএস

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Polygon",
        "coordinates": [
          [
            [
              90.39712250232698,
              23.79499510855424
            ],
            [
              90.3975248336792,
              23.795471223958096
            ],
            [
              90.39751946926118,
              23.79572155197581
            ],
            [
              90.39776891469957,
              23.79605041354063
            ],
            [
              90.39825439453126,
              23.796263927693047
            ],
            [
              90.40058255195618,
              23.797007543209062
            ],
            [
              90.40036261081697,
              23.794244118855698
            ],
            [
              90.39974570274354,
              23.79052837393794
            ],
            [
              90.39675235748291,
              23.79060691125717
            ],
            [
              90.39556145668031,
              23.790803254347587
            ],
            [
              90.39619445800783,
              23.791883136042692
            ],
            [
              90.39679527282715,
              23.794435548014558
            ],
            [
              90.39691865444183,
              23.79463924796363
            ],
            [
              90.39712250232698,
              23.79499510855424
            ]
          ]
        ]
      }
    }
  ]
}
বনানী ডিওএইচএস  যা "ওল্ড ডিওএইচএস" নামেও পরিচিত, ঢাকা জেলার বনানীতে  অবস্থিত। এটি বাংলাদেশ সরকারের প্রতিরক্ষা অফিসার হাউজিং সোসাইটি (ডিওএইচএস) প্রকল্পের অধীনে তৈরি করা হয়েছিল।  এই এলাকাটি ভাসানটেক থানার অধীনস্থ। এলাকাটি ডিওএইচএস পরিষদ দ্বারা পরিচালিত হয়।

বিবরণ 
বনানী ডিওএইচএস-এর জমির পরিমাণ ৪১.২৫২৮ একর এবং মোট প্লট রয়েছে ১৪২ টি (বিভাজিত প্লটসহ)।

উল্লেখযোগ্য স্থান 
 বনানী ডিওএইচএস জামে মসজিদ
 বনানী ডিওএইচএস কমিউনিটি সেন্টার
 ওল্ড ডিওএইচএস স্পোর্টস ক্লাব - এ অঞ্চলের একটি পেশাদার ফুটবল ক্লাব

উল্লেখযোগ্য ব্যক্তিবর্গ 
 মুহাম্মদ জাফর ইকবাল- লেখক, কর্মী, এবং বিশ্ববিদ্যালয়ের অধ্যাপক।
মজিদুল হক- সেনাবাহিনীর জেনারেল ও সাবেক সরকারী মন্ত্রী।
মোসাদ্দেক আলী ফালু - রাজনীতিবিদ ও ব্যবসায়ী।
 ওয়াসফিয়া নাজরিন - বাংলাদেশী মহিলা পর্বতারোহী।

আরও দেখুন 
 বারিধারা ডিওএইচএস
 মহাখালী ডিওএইচএস
 মিরপুর ডিওএইচএস

তথ্যসূত্র

বহিঃসংযোগ 
 বনানী ডিওএইচএস পরিষদের ওয়েবসাইট

ঢাকা
আবাসিক এলাকা
ঢাকার ডিওএইচএস
ঢাকার পাড়া
পল লুকাস

পল লুকাস (; জন্ম: পাল লুকাস, ২৬ মে ১৮৯৪ - ১৫ আগস্ট ১৯৭১) ছিলেন একজন হাঙ্গেরিতে জন্মগ্রহণকারী মার্কিন অভিনেতা। তিনি ওয়াচ অন দ্য রাইন (১৯৪৩) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কার ও সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। তার অভিনীত উল্লেখযোগ্য চলচ্চিত্র ভূমিকাসমূহ হল লিটল উইমেন (১৯৩৩)-এ প্রফেসর বেয়ার, দ্য ক্যাসিনো মার্ডার কেস (১৯৩৫)-এ গোয়েন্দা ফিল ভ্যান্স, দ্য থ্রি মাস্কেটিয়ার্স (১৯৩৫)-এ অ্যাথোস, ডড্‌সওয়ার্থ (১৯৩৬)-এ আর্নল্ড ইসেলিন। তার অভিনীত সর্বশেষ চলচ্চিত্র ছিল দ্য চ্যালেঞ্জ (১৯৭০)।

জীবনী

প্রারম্ভিক জীবন
লুকাস ১৮৯৪ সালের ২৬শে মে অস্ট্রিয়া-হাঙ্গেরির বুদাপেস্টে এক ইহুদি পরিবারে জন্মগ্রহণ করেন। তার পিতা আডলফ মুনকাসি এবং মাতা মারিয়া শ্নেকেনডর্ফ। পরবর্তী কালে ইয়ানোস লুকাস ও মারিয়া জিলাহি তাকে দত্তক নেন। ইয়ানোস একটি বিজ্ঞাপন সংস্থার নির্বাহী ছিলেন।

লুকাস ১৯১৩ সালে অস্ট্রিয়া-হাঙ্গেরীয় সেনাবাহিনীতে যোগদান করেন। সেনাবাহিনীতে কাজের পর তিনি বৈমানিক হিসেবে যোগ দেন এবং আঘাতপ্রাপ্ত হয়ে বাড়ি ফিরে যান। তিনি সৈন্যদের জন্য বিভিন্ন অনুষ্ঠানে অভিনয় শুরু করেন এবং ১৯১৫ সালে এই কাজ ত্যাগ করে হাঙ্গেরীয় একাডেমি অব অ্যাক্টিংয়ে অধ্যয়ন করেন। ১৯১৬ সালে বুদাপেস্টে ন্যাশলান থিয়েটার ট্রুপের একটি নাটকে কাজের মধ্য দিয়ে মঞ্চ অভিনয় শুরু করেন। দুই বছর পর তিনি বুদাপেস্টের কমেডি থিয়েটারে চলে যান এবং সেখানে টানা নয় বছর উইলিয়াম শেকসপিয়র, আন্তন চেখভ, জর্জ বার্নার্ড শ', অস্কার ওয়াইল্ড ও মলিয়েরের নাটকে অভিনয় করেন।

তথ্যসূত্র

বহিঃসংযোগ

 
 
 

১৮৯৪-এ জন্ম
১৯৭১-এ মৃত্যু
২০শ শতাব্দীর মার্কিন অভিনেতা
২০শ শতাব্দীর হাঙ্গেরীয় অভিনেতা
অস্ট্রো-হাঙ্গেরীয় ইহুদি
বুদাপেস্টের অভিনেতা
মার্কিন ইহুদি অভিনেতা
মার্কিন চলচ্চিত্র অভিনেতা
মার্কিন মঞ্চ অভিনেতা
মার্কিন যুক্তরাষ্ট্রে হাঙ্গেরীয় অভিবাসী
হাঙ্গেরীয় ইহুদি বংশোদ্ভূত মার্কিন ব্যক্তি
হাঙ্গেরীয় ইহুদি অভিনেতা
হাঙ্গেরীয় চলচ্চিত্র অভিনেতা
হাঙ্গেরীয় মঞ্চ অভিনেতা
শ্রেষ্ঠ অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
মালবি ভাষা

মালবি বা মালব্য ভাষা হলো রাজস্থানি ভাষাগোষ্ঠীর অন্তর্গত একটি ভাষা যা ভারতের মধ্যপ্রদেশের মালব অঞ্চলের (নিমাড় অঞ্চলের উত্তরে অবস্থিত) কথ্য ভাষা৷ এটি পার্শ্ববর্তী নিমাড় অঞ্চলের ভাষা নিমাড়ির সাথে ধ্বনিগত ও ভাষাগত কিছু সাদৃৃৃশ্য বহন করে৷

অঞ্চল
মালবি ভাষা মুলত মধ্যপ্রদেশের মালব অঞ্চল ও তৎসংলগ্ন রাজস্থানের কিছু জেলায় স্থানীয় লোকের কথ্য ভাষা৷

মধ্যপ্রদেশ - ৪৭০৭৭১৯ (৬.৪৮%)
 নীমাচ জেলা - ৩৮২৩৯৭ (৪৬.২৯%)
 মন্দসৌর জেলা - ৬৫১১৭৩ (৪৮.৫৮%)
 রতলাম জেলা - ৬১৫৮৭৭ (৪২.৩৩%)
 উজ্জয়িনী জেলা - ৯৪৫৩৪২ (৪৭.৫৮%)
 শাজাপুর জেলা - ৩৩১৫৯৮ (২১.৯২%)
 দেওয়াস জেলা - ৫১১৭৬৬ (৩২.৭৩%)
 ধার জেলা - ৩৪১৫১৭ (১৫.৬২%)
 ইন্দোর জেলা - ৪৯৩০০৭ (১৫.০৫%)
 রাজগড় জেলা - ৩৭৪০৩৩ (২৪.২০%)
 সেহোর জেলা - ১৯১০৫ (১.৪৬%)
 ঝাবুয়া জেলা - ৩৫৩৬৬ (৩.৪৫%)
রাজস্থান - ৭৩১৬০৬ (১.০৭%)
 কোটা জেলা - ৪৪০৫৯ (২.২৬%)
 ঝালাওয়াড় জেলা - ৪৬৭৭৪০ (৩৩.১৫%)

বিতর্ক
অঞ্চলভিত্তিক জনসংখ্যার নির্ণয় সর্বশেষ ২০১১ খ্রীস্টাব্দে সম্পন্ন হয়৷ প্রাথমিকভাবে মালবিকে হিন্দির একটি আঞ্চলিক উপভাষা হিসাবে উপস্থাপন করা হয়, কিন্তু বহুক্ষেত্রে এমন দেখা গেছে যে বিপুল সংখ্যক মালবি ভাষা তথা সোন্ধওয়ারীকে মুল হিন্দি ভাষাতে অন্তর্ভুক্ত করা হয়েছে যা হিন্দি ভাষার সংখ্যাগরিষ্ঠতা প্রদর্শণে সহায়তা করেছে৷ মালবি ভাষার মতো বেশ কিছু ভাষা স্থানীয়দের হীনম্মন্যতা ও কুটনৈতিক কারণে সংকটাপন্ন৷

উপভাষাসমূহ
মালবি ভাষার উপভাষাগুলি হলো যথাক্রমে, 
 উজ্জয়িনী উপভাষা (উজ্জয়িনী জেলা, ইন্দোর জেলা, দেওয়াস জেলা, শাজাপুর জেলা, আগর মালোয়া জেলা, সেহোর জেলা) 
 রাজৌয়াড়ি উপভাষা (রতলাম জেলা,মান্দসৌর জেলা, নীমাচ জেলা) 
 উমঠওয়াড়ি উপভাষা (রাজগড় জেলা)
সোন্ধওয়াড়ি উপভাষা (রাজস্থানের ঝালাওয়াড় জেলা)

উজ্জয়িনীর উপভাষাকে প্রমিত ও ঐতিহ্যপূর্ণ মালবি ভাষা গণ্য করা হয় এবং কখনো কখনো সম্পূর্ণ ভাষাকেই উজ্জয়িনী ভাষা নামে অভিহিত করা হয়৷

প্রায় ৭৫% মালবিভাষী মধ্যপ্রদেশের সরকারী ভাষা হিন্দিতে কথা বলতে সক্ষম৷ ২০১১ জনগণনা অনুসারে মালবিভাষীদের ৪০% জনসংখ্যা তাদের নিজেদের ব্যবহৃত দ্বিতীয় ভাষা হিসাবে হিন্দি ভাষাকে চয়ন করেছেন৷ মালবি ভাষাতে বহু নথিপত্র ও গবেষণাপত্র আজ অবধি অপ্রকাশিত রয়ে গেছে৷

তথ্যসূত্র 

ভারতের ভাষা
কেন্দ্রীয় ইন্দো-আর্য ভাষাসমূহ
দেবনাগরী লিপিতে লেখা ভাষা
বব হস্কিন্স

বব হস্কিন্স নামে পরিচিত রবার্ট উইলিয়াম হস্কিন্স (; ২৬ অক্টোবর ১৯৪২ - ২৯ এপ্রিল ২০১৪) ছিলেন একজন ইংরেজ অভিনেতা। তিনি নব্য-নোয়া চলচ্চিত্র মোনা লিসা (১৯৮৬) চলচ্চিত্রে অভিনয় করে কান চলচ্চিত্র উৎসব থেকে শ্রেষ্ঠ অভিনেতার পুরস্কার, শ্রেষ্ঠ প্রধান চরিত্রে অভিনেতা বিভাগে বাফটা পুরস্কার, ও সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। প্রধান চরিত্রে তার অভিনীত উল্লেখযোগ্য চলচ্চিত্রসমূহ হল পেনিস ফ্রম হেভেন (১৯৭৮), দ্য লং গুড ফ্রাইডে (১৯৮০), হু ফ্রেমড রজার র‍্যাবিট (১৯৮৮), মারমেইডস (১৯৯০), সুপার মারিও ব্রস. (১৯৯৩)-  এবং পার্শ্ব চরিত্রে তার অভিনীত উল্লেখযোগ্য চলচ্চিত্রসমূহ হল ব্রাজিল (১৯৮৫), হুক (১৯৯১), নিক্সন (১৯৯৫), এনিমি অ্যাট দ্য গেটস (২০০১), মিসেস হেন্ডারসন প্রেজেন্টস (২০০৫), আ ক্রিসমাস ক্যারল (২০০৯), মেড ইন ড্যাগেনহাম (২০১০) ও স্নো হোয়াইট অ্যান্ড দ্য হান্টসম্যান (২০১২)। তিনি দুটি চলচ্চিত্র পরিচালনা করেছেন।

হস্কিন্স ২০০৯ সালে বিবিসি ওয়ানের নাট্যধর্মী দ্য স্ট্রিট ধারাবাহিকে অভিনয় করে শ্রেষ্ঠ অভিনেতা বিভাগে আন্তর্জাতিক এমি পুরস্কার অর্জন করেন। ২০১২ সালে তিনি পারকিন্সন্স রোগে আক্রান্ত হওয়ার জন্য অভিনয় থেকে অবসর নেন এবং নিউমোনিয়ায় আক্রান্ত হয়ে ২০১৪ সালে ৭১ বছর বয়সে মারা যান।

তথ্যসূত্র

বহিঃসংযোগ

 
 
 

১৯৪২-এ জন্ম
২০১৪-এ মৃত্যু
২০শ শতাব্দীর ইংরেজ অভিনেতা
২১শ শতাব্দীর ইংরেজ অভিনেতা
ইংরেজ কণ্ঠাভিনেতা
ইংরেজ চলচ্চিত্র অভিনেতা
ইংরেজ টেলিভিশন অভিনেতা
নিউমোনিয়ায় মৃত্যু
পারকিনসন রোগে মৃত্যু
লন্ডনে সংক্রামক রোগে মৃত্যু
শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
শ্রেষ্ঠ অভিনেতা বিভাগে বাফটা পুরস্কার বিজয়ী
আন্তর্জাতিক এমি পুরস্কার বিজয়ী
শ্রেষ্ঠ অভিনেতা বিভাগে ইউরোপীয় চলচ্চিত্র পুরস্কার বিজয়ী
অডিওবই পাঠক
ব্রিটিশ চলচ্চিত্র অভিনেতা
পশ্চিমবঙ্গ বিধানসভা নির্বাচন, ১৯৭৭

১৯৭৭ সালের ১৪ জুন ভারতের পশ্চিমবঙ্গ রাজ্যে বিধানসভা নির্বাচন আয়োজিত হয়। কেন্দ্রে ইন্দিরা গান্ধীর সরকারের পতনের পর এই নির্বাচন আয়োজিত হয়। বামফ্রন্ট এই নির্বাচনে বিপুল ভোটে জয় লাভ করে। এই বিজয় বাম দলগুলির কাছেও বিস্ময়কর ছিল। এই নির্বাচনের ফলে পশ্চিমবঙ্গে ৩৪ বছরের বামফ্রন্ট শাসনের সূত্রপাত ঘটে। ভারতের কমিউনিস্ট পার্টি (মার্ক্সবাদী) নেতা জ্যোতি বসুর নেতৃত্বে রাজ্যে প্রথম বামফ্রন্ট মন্ত্রিসভা শপথ গ্রহণ করে।

প্রেক্ষাপট
১৯৭৭ সালের মার্চ মাসে লোকসভা নির্বাচনে জনতা পার্টি জয় লাভ করলে নবগঠিত কেন্দ্রীয় সরকার সেই নয়টি রাজ্যে বিধানসভা ভেঙে দিয়ে নতুন করে নির্বাচন আয়োজনের সিদ্ধান্ত নেয়, যেখানে ভারতীয় জাতীয় কংগ্রেস (আর) লোকসভা ভোটে পরাজিত হয়েছে। পশ্চিমবঙ্গ ছিল এই নয়টি রাজ্যের অন্যতম। কংগ্রেস(আর) বিধানসভা ভেঙে দেওয়ার এই সিদ্ধান্তের বিরোধিতা করে এবং পশ্চিমবঙ্গের তৎকালীন কংগ্রেস(আর) সরকার সুপ্রিম কোর্টে এই সিদ্ধান্তের বিরুদ্ধে মামলার আবেদন জানায়। কিন্তু ১৯৭৭ সালের ৩০ এপ্রিল সুপ্রিম কোর্ট সেই আবেদন খারিজ করে দিলে ভারপ্রাপ্ত রাষ্ট্রপতি বি. ডি. জাটির আদেশক্রমে পশ্চিমবঙ্গ বিধানসভা ভেঙে দেওয়া হয়।

১৯৭৭ সালের মার্চে আয়োজিত নির্বাচনের পূর্বে বামফ্রন্ট (ভারতের কমিউনিস্ট পার্টি (মার্ক্সবাদী) নেতৃত্বাধীন একটি নবগঠিত জোট) ও জনতা পার্টি আসন-ভাগাভাগির চুক্তির ভিত্তিতে অংশগ্রহণ করেছিল। বিধানসভা নির্বাচনের আগেও দুই পক্ষ আসন-ভাগাভাগির ব্যাপারে ঐকমত্যে আসার চেষ্টা করে। বামফ্রন্ট জনতা পার্টিকে ৫৬% আসন এবং জনতা পার্টি নেতা প্রফুল্লচন্দ্র সেনকে মুখ্যমন্ত্রীর আসন ছেড়ে দিতে রাজি ছিল। কিন্তু জনতা পার্টি ৭০% আসনের দাবি জানায়। ফলে দুই পক্ষের জোট গঠনের প্রচেষ্টা ব্যর্থ হয় এবং বামফ্রন্ট ও জনতা পার্টি আলাদা আলাদা ভাবে নির্বাচনে অংশ নেয়।

এই নির্বাচনে যোগ্যতাসম্পন্ন ভোটদাতার সংখ্যা ছিল ২৫,৯৮৪,৪৭৪। ভোট পড়েছিল ৫৬.১৫%।

প্রচার
১৯৭৭ সালের বিধানসভা নির্বাচনে পশ্চিমবঙ্গের ২৯৪টি বিধানসভার অধিকাংশ ক্ষেত্রেই বামফ্রন্ট, কংগ্রেস(আর) ও জনতা পার্টির মধ্যে ত্রিমুখী প্রতিদ্বন্দ্বিতা হয়েছিল। বামফ্রন্ট ২৯৩টি আসনে প্রার্থী দিয়েছিল। এর মধ্যে সিপিআই(এম) ২২৪টি আসনে এবং সারা ভারত ফরওয়ার্ড ব্লক ৩৬টি, বিপ্লবী সমাজতন্ত্রী দল ২৩টি, মার্ক্সবাদী ফরওয়ার্ড ব্লক ৩টি, ভারতের বিপ্লবী কমিউনিস্ট পার্টি ৪টি ও বিপ্লবী বাংলা কংগ্রেস ২টি আসনে প্রার্থী দেয়। একটি আসনে প্রতিদ্বন্দ্বিতা করেছিলেন বামফ্রন্ট-সমর্থিত নির্দল প্রার্থী। কংগ্রেস(আর) ২৯০টি আসনে এবং জনতা পার্টি ২৮৯টি আসনে প্রার্থী দিয়েছিল।

ফলাফল
বামফ্রন্ট ২৯৪টি আসনের মধ্যে ২৩১টি আসন অধিকার করে এই নির্বাচনে জয় লাভ করে। এই নির্বাচনের ফলাফল বামফ্রন্টের কাছেও অপ্রত্যাশিত ছিল। কারণ, তারা নির্বাচনের আগে জনতা পার্টিকে ৫৬% আসন ছেড়ে দেওয়ার প্রস্তাব গ্রহণ করেছিল। ১৯৭৭ সালের ২১ জুন বামফ্রন্ট সরকার গঠন করে। জ্যোতি বসু এই সরকারে মুখ্যমন্ত্রী নির্বাচিত হন। বামফ্রন্ট সরকারের প্রথম ক্যাবিনেট বৈঠকে সকল রাজনৈতিক বন্দীদের মুক্তি দেওয়ার সিদ্ধান্ত গৃহীত হয়।

অস্থায়ী কেন্দ্রীয় কমিটি, ভারতের কমিউনিস্ট পার্টি (মার্ক্সবাদী-লেনিনবাদী) নেতা সন্তোষ রানা গোপীবল্লভপুর বিধানসভা কেন্দ্র থেকে নির্দল প্রার্থী হিসেবে নির্বাচিত হন।

তথ্যসূত্র

পশ্চিমবঙ্গ বিধানসভা নির্বাচন
১৯৭০-এর দশকে পশ্চিমবঙ্গ
১৯৭৭-এ ভারতে রাজ্য বিধানসভা নির্বাচন